**Раисова Роза Михайловна**

**Ересек топ**

**Қазақ тіл пән мұғалімі**

**Білім беру саласы:** Қатынас

**ҰОҚ:** Қазақ тілі

Тақырыбы: Гүлдер әлемі

**Мақсаты:** Балалардың ұғымындағы гүлдердің түрлері жайлы білімдерін кеңейту, олардың сыртқы ерекшеліктерімен таныстыру. Балаларды қазақ тілінде гүлдердің сыртқы ерекшеліктерін суреттеу кезінде түсіну мен естуді үйрету; гүлдердің атауын анықтамалық сөз тіркестерін қайталау.

Сөздік жұмысы: түймедақ, меруертгүл, сәлдегүл, шегіргүл сөздерін енгізу; ақ көйлек, ақ моншақ, үлпілдек, қып-қызыл, күлгін көйлек сөз тіркестері арқылы сөздік қорларын молайту.  **Әдіс-тәсілдер:**

Аудиотаспа тыңдау, таңғажайып сәт, сурет көрсету, көркемсөз, ойын, мнемокес

**Көрнекілік материалдар:**

Демонстрациялық заттық суреттер: түймедақ, меруертгүл, сәлдегүл, қызғалдақ, шегіргүл.
Демонстрациялық сурет: «Гүлдер».
Гүлдердің көлеңке сұлбаларының демонстрациялық суреттері: түймедақ, меруертгүл, сәлдегүл, қызғалдақ, шегіргүл.
Бес жұп суретті сызба: ортасынан сызықпен бөлінген парақ, сол жақта гүлдің көлеңке, оң жақта гүл.
Бақалар шығаратын дыбыс аудиотаспасы.
Демонстрациялық сурет: тоғандағы бақа.

**Оқу қызметінің барысы**

**Кіріспе бөлім**

Таңғажайып сәт.
Педагог балаларға хатты көрсетеді.
- Балалар, бізге біреу хат жіберіпті. Онда не жазылған екен?
- Қане, бұл хаттың ішінде не бар екенін білу үшін, мнемокесте арқылы өлең құрастырамыз.
- Балалар, хатта ауланың суреті болды. Қараңдаршы.

**ІІ Негізгі бөлім.**

**Мнемо кесте арқылы өлең құрастыру.**

(Гүлдер жайлы.) Дұрыс.
- Бүгін гүлдер жайлы айтамыз.
 **1. Сурет бойынша жұмыс «Гүлдер».**
- Қане, балалар, гүлдер жайлы айтайық.
- Мынау - түймедақ. Түймедақта ақ көйлек.
- Түймедақта не бар?

- Мынау - меруертгүл. Меруертгүлде ақ моншақтар бар.
- Меруертгүлде не бар?

- Мынау - сәлдегүл. Сәлдегүлде үлпілдек көйлек бар.
- Сәлдегүлде қандай көйлек бар?

- Мынау - қызғалдақ. Қызғалдақтың көйлегі қып-қызыл.
- Қызғалдақтың көйлегі қандай.

- Мынау - шегіргүл. Шегіргүлдің көйлегі күлгін.
- Шегіргүлде қандай көйлек бар?
- Жарайсыңдар!
Демонстрациялық сурет: гүлдер.
- Балалар, түймедақ, меруертгүл, сәлдегүл, қызғалдақ, шегіргүл - гүлдер. Қайталайықшы. Жарайсыңдар! Біз гүлдерді жұлмаймыз Күтіп оны баптаймыз. Мерекеде тек оны Анамызға сыйлаймыз.

2.Сергіту жаттығуы: Шаршағанда ырғалып Гүлге ұқсап демалам Қолдарымды қозғалтып, Гүлдей болып жайқалам. Шөліркемей гүл тұрсын Жерім жайнап құлпырсын. Нұрын сыйлап біздерге, Көкте мәңгі гүл тұрсын.

3.Д/ойын: «Ұйқасын тап»

Үлпілдек гүл, сәнді гүл
Аты оның ... (Сәлдегүл.)

Күлгін түсті, күлгін гүл.
Аты оның ... (Шегіргүл.)

Аппақ моншақ керемет,
Аты оның ... (Меруерт.)

Қып-қызыл, әдемі-ақ
Оның аты ... (Қызғалдақ.)

Ақ көйлекті гулдер-ақ.
Оның аты ... (Түймедақ.)
- Жарайсыңдар! Гүлдерді ажырата аласыңдар -Жарайсыңдар,балалар, ұйқасын дұрыс таба білдіңдер.

**4 Пішінді қабылдау негізінде нысанды елестетуге арналған сөздік жұмыс. «Қандай гүл жасырынған?»**
Педагог гүлдердің көлеңкелерін көрсетеді, балалар гүлдерді дұрыс тауып атайды.
**5.Логоырғақ. «Бақ-бақ, бақа».**
- Балалар, көктемде ағаштар, гүлдер ғана емес, сонымен қатар аңдар да ұйқыларынан оянады. Аю ғана емес, сондай-ақ, жасыл бір нәрсе де оянады. Ол не болуы мүмкін? (Бақа. )Жарайсыңдар!

- Көктем келгенде, олар қуанып, қатты дауыстап ән салады.
- Бақалар қалай ән салады? (Бақ-бақ-бақ.) Жарайсыңдар!
- Бақа сендерді өзімен бірге ән салуға шақырады.

Бақа, бақа, бақ-бақ!
Басы оның жалпақ.

Бақа, бақа, бақ-бақ!
Бізден жүрер алшақ.

Бақа, бақа, бақ-бақ!
Қарайды ол жалтақ.

Бақа, бақа, бақ-бақ!
Жап-жасыл бақылдақ,
Ән салады бақылдап, бақ-бақ.

Педагог балаларды жаттауға ынталандыру үшін, ырғағы тақпақ сөзіне келетін әуен қосады. Балалардың дауыстары анық естілуі үшін, әуен дыбысын бәсеңдетіп қояды.

- Жарайсыңдар! Тамаша ән салдыңдар!
- Енді, бақалардың бақылдағанын тыңдандар.

- Қалай болды? Бақаға біздің бақылдағанымыз ұнамайтын сияқты?
Егер балаларға ұнап, сөздерді тез жаттаса, жаттығуды бірнеше рет қайталауға болады.

**ІІІ Қорытынды.**
Суретпен жұмыс.